Pape järv

Pape järv (ka Pāpe järv, läti keeles Pāpes ezers või Papes ezers) on järv Lätis Lõuna-Kuramaa piirkonnas Rucava vallas. Järve pindala on 12,05 km². Järve suurim sügavus on 1,1 m.

Järve ümbruses asub Pape maastikukaitseala.

Järve eraldab merest 1-2 kilomeetri laiune rannaluidete riba. See asub merepinnast 0,1 meetri kõrgusel. Aastal 1834 kaevati järve merega ühendav Pape kanal, ühtlasi rajati selle algusesse järve veetaset  reguleeriv lüüs. Aastal 1966 kaevati järve suubuv Līgupe — Paurupe kanal, mis kiirendas järve veevahetust.

Kaldajoone pikkus on 40,4 km. Sellel on arvukalt lahesoppe, sõltuvalt veetasemest 5-12 saart. Kaldaid palistab 1-2 kilomeetri laiune veetaimestiku riba. Kaldad on madalad, põhi mudane. Mudakiht on ligi 5 meetri paksune.

Kuigi Läänemeri pole kuigi soolane, mõjutab selle aeg-ajalt järve tungiv vesi siiski selle elustikku. Pape järvest on leitud kahtteist liiki kalu. Seal elavad linask, nurg, haug, särg, roosärg, koger, hõbekoger, ahven, kiisk, viidikas ja mudamaim.

Valdava osa veetaimestikust moodustavad pilliroog, tarnad, kõrkjad, kilbukad ja penikeeled. Seal kasvavad ka valge vesiroos, väike vesiroos, lääne-mõõkrohi, kamm-penikeel ja harilik skorpionsammal. Kaitsealustetst taimedest esinevad seal silmjärvikas] ja meri-näkirohi.

Viited

 

Läti järved
Lõuna-Kuramaa piirkond